„ Rehabilitációs mentori tevékenység biztosítása”

A megváltozott munkaképességű személyek ellátásaival kapcsolatos eljárási szabályokról szóló 327/2011. (XII. 29.) Kormányrendelet 20. §-a alapján a rehabilitációs mentori tevékenység a rehabilitációs hatóságnál foglalkoztatott mentor vagy az akkreditált foglalkozási rehabilitációs szolgáltatónál foglalkoztatott mentor bevonásával biztosítható.
A rehabilitációs hattóság rehabilitációs mentora biztosítja a megváltozott munkaképességű személy számára 
· a rehabilitációs szolgáltatások igénybevételével és az önálló munkába állással összefüggő teljes körű információnyújtást, 
· az állásfeltárást, 
· a beilleszkedéshez történő segítségnyújtást, 
· a rendszeres kapcsolattartást, amely során figyelemmel kíséri a mentális, fizikai és egészségi állapotát, és közreműködik az akadályok elhárításában, és 
· a munkaadókkal való együttműködést a megváltozott munkaképességű személyek munkaerő-piaci integrációja és a munkaadók befogadóvá válása érdekében.
A komplex minősítésre vonatkozó részletes szabályokról szóló 7/2012. (II. 14.) NEFMI rendelet 4. §-a értelmében a komplex minősítés során az egészségi állapot, valamint az önellátási képesség orvosszakmai szempontú vizsgálatát az 1. melléklet szerint, a rehabilitálhatóság foglalkozási és szociális szempontú vizsgálatát az (1a)–(2) bekezdés szerint kell elvégezni.

(1a) bek. A rehabilitálhatóság foglalkozási és szociális szempontú vizsgálata kiterjed
a) a foglalkoztatási előzményekre,
b) a képzettségi, tanulmányi előzményekre,
c) a személyes érdeklődés összhangjára a foglalkoztatási lehetőségekkel, attitűdökkel,
d) az életkorra,
e) a mobilitási képességre, a közlekedési lehetőségekre a lakóhely és a munkahely között,
f) az életmódra, életvezetésre, önálló életvitelre,
g) a problémamegoldási képességre, az alkalmazkodásra a változáshoz,
h) a kommunikációra és tájékozódásra,
i) az érzelmi, családi és közösségi kapcsolatokra,
j) a családtagok ellátására,
k) az egyéb foglalkoztatást akadályozó, korlátozó tényezőkre,
l) a térség foglalkoztatási helyzetére, perspektívákra, a foglalkoztatás esetén igénybe vehető kedvezményekre, támogatásokra az adott térségben.
Az (1a) bekezdés szerinti tényezők minősítésének foglalkozási és szociális szempontjait, valamint ezek értékelésének módszerét a szociálpolitikáért felelős miniszter az általa irányított minisztérium honlapján közzéteszi. 
https://kormany.hu/dokumentumtar/komplex-minosites
https://nszi.hu/szakmai-tevékenysegek/fogyatekossagugy/rehabilitacios-szakmafejlesztesi-iroda

